Diari Oficial de la Generalitat Valenciana


Sumari del DOGV 6756, del 18-04-2012 (2012/3697)

DECRET 63/2012, de 13 d'abril, del Consell, pel qual es modifica el Decret 99/2009, de 17 de juliol, del Consell, pel qual es va crear i regula la Comissió Interdepartamental de Turisme de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2012/04/13/63/dof/vci/html**

### Dades del document

Número de DOGV
:   6756

Data del DOGV
:   18-04-2012

Secció del DOGV
:   I. DISPOSICIONS GENERALS

Número del document
:   2012/3697


Data del document
:   13-04-2012

Organisme emissor
:   Conselleria de Turisme, Cultura i Esport

Tipus de document
:   Decret

Anàlisi jurídica

 Descriptors 

:   * Comissió Interdepartamental de Turisme de la Comunitat Valenciana
    * política de turisme
    * reglament intern
    * turisme
    * legislació

DECRET 63/2012, de 13 d'abril, del Consell, pel qual es modifica el Decret 99/2009, de 17 de juliol, del Consell, pel qual es va crear i regula la Comissió Interdepartamental de Turisme de la Comunitat Valenciana. [2012/3697]  
Preàmbul  
  
La Comissió Interdepartamental de Turisme de la Comunitat Valenciana va ser creada per mitjà del Decret 99/2009, de 17 de juliol, del Consell, a fi de coordinar les actuacions sectorials de les distintes conselleries de l'Administració de la Generalitat les competències de les quals estan relacionades amb este àmbit, i assenten d'esta manera les bases que permeten realitzar el seguiment i avaluació d'aquelles estratègies amb repercussió directa i indirecta sobre el sector turístic.  
La Comissió Interdepartamental de Turisme de la Comunitat Valenciana es va crear com a òrgan col·legiat adscrit a la conselleria amb competències en turisme de la Generalitat, amb les funcions, composició i règim de funcionament establit en el decret que preveia la seua creació i funcionament.   
El Decret 5/2011, de 21 de juny, del president de la Generalitat, ha determinat les conselleries en què s'organitza l'Administració de la Generalitat, entre les quals es troba la Conselleria de Turisme, Cultura i Esport, i, així mateix, assigna les competències que correspon a cada una d'elles.  
Per tot això, i a fi d'adequar la composició de la Comissió Interdepartamental de Turisme de la Comunitat Valenciana a la nova organització del Consell, fent ús de les facultats atribuïdes pels articles 18 i 25 de la Llei del Consell, a proposta de la consellera de Turisme, Cultura i Esport i amb la deliberació prèvia del Consell, en la reunió del dia 13 d'abril de 2012,   
  
DECRETE  
  
Article únic. Modificació de l'apartat 1 de l'article 4  
Es modifica l'apartat 1 de l'article 4 del Decret 99/2009, de 17 de juliol, del Consell, pel qual es va crear i regula la Comissió Interdepartamental de Turisme de la Comunitat Valenciana, que queda redactat de la manera ressenyada en l'annex.  
  
DISPOSICIÓ ADDICIONAL  
  
Única. Regla de no gasto  
La constitució i funcionament de la Comissió Interdepartamental de Turisme de la Comunitat Valenciana no implicarà augment del gasto públic, sent atés el funcionament d'esta, en tot cas, amb els mitjans materials i personals de la conselleria competent en matèria de turisme.  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de la seua publicació en el Diari Oficial de la Comunitat Valenciana.  
  
València, 13 d'abril de 2012  
  
El president de la Generalitat,  
ALBERTO FABRA PART  
  
La consellera de Turisme, Cultura i Esport,  
LOLA JOHNSON SASTRE  
  
  
annex  
  
Nova redacció de l'apartat 1 de l'article 4 del Decret 99/2009, de 17 de juliol, del Consell, pel qual es va crear i regula la Comissió Interdepartamental de Turisme de la Comunitat Valenciana  
  
«Article 4. Composició de la Comissió Interdepartamental  
1. La Comissió Interdepartamental de Turisme de la Comunitat Valenciana està composta pels membres següents:  
a) Presidència: la persona titular de la conselleria competent en matèria de turisme de la Generalitat.  
b) Vicepresidència: la persona titular de la secretaria autonòmica competent en matèria de turisme.  
c) Vocals:   
- El/la titular de la secretaria autonòmica competent en matèria de coordinació de l'acció política del Consell.  
- El/la titular de la secretaria autonòmica competent en matèria d'economia, indústria i comerç.  
- El/la titular de la secretaria autonòmica competent en matèria del sector empresarial.  
- El/la titular de la Secretaria Autonòmica competent en matèria d'hisenda i pressupostos.  
- El/la titular de la secretaria autonòmica competent en matèria d'administració pública.  
- El/la titular de la secretaria autonòmica competent en matèria de formació i ocupació.   
- El/la titular de la secretaria autonòmica competent en matèria d'educació.   
- El/la titular de la secretaria autonòmica competent en matèria de sanitat.  
- El/la titular de la secretaria autonòmica competent en matèria d'infraestructures i transport.  
- El/la titular de la secretaria autonòmica competent en matèria de territori, medi ambient i paisatge.  
- El/la titular de la secretaria autonòmica competent en matèria d'autonomia personal i dependència.  
- El/la titular de la secretaria autonòmica competent en matèria de família i solidaritat.  
- El/la titular de la secretaria autonòmica competent en matèria de justícia.  
- El/la titular de la secretaria autonòmica competent en matèria d'agricultura, pesca, alimentació i aigua.  
- El/la titular de la secretaria autonòmica competent en matèria de cultura i esport.  
- El/la titular de la secretaria autonòmica competent en matèria d'interior.  
d) Secretaria: la persona titular de la direcció general amb competència en matèria de turisme».


Còpia Permalink ELI